b'\n_START_ARTICLE_\nGrandinis\n_START_PARAGRAPH_\nGrandinis - kareivi\xc5\xb3 karinis laipsnis. Laipsnis grandinis paprastai laikomas \xc5\xa1ali\xc5\xb3 kariuomeni\xc5\xb3 laipsnio jefreitorius atitikmeniu, nors \xc5\xa1is atitikimas n\xc4\x97ra paprastas, kadangi kitose kariuomen\xc4\x97s jefreitoriaus laipsni\xc5\xb3 gali b\xc5\xabti keletas.\n_START_SECTION_\nGrandinis Lietuvos kariuomen\xc4\x97je\n_START_PARAGRAPH_\nGrandinis yra Lietuvos kariuomen\xc4\x97s laipsnis. Grandinis yra vyresnis u\xc5\xbe eilin\xc4\xaf ir u\xc5\xbe vyresn\xc4\xafj\xc4\xaf eilin\xc4\xaf._NEWLINE_Grandiniu gali tapti karys, i\xc5\xa1tarnav\xc4\x99s eiliniu arba j\xc5\xabreiviu ne ma\xc5\xbeiau kaip 4 metus. Grandinio laipsn\xc4\xaf suteikia dalinio vadas vyresnysis karininkas (pradedant majoru sausumos ir karin\xc4\x97se oro paj\xc4\x97gose ir pradedant komandoru leitenantu karin\xc4\x97se j\xc5\xabros paj\xc4\x97gose)._NEWLINE_NATO \xc5\xa1ali\xc5\xb3 karini\xc5\xb3 laipsni\xc5\xb3 klasifikacijoje Lietuvos grandinis atitinka OR4 klas\xc4\x99. \xc5\xa0ioje klas\xc4\x97je yra Vokietijos \xc5\xa1tabsjefreitoriai ir vyresnieji \xc5\xa1tabsjefreitoriai bei JAV kapralas (corporal)).'